b'\n_START_ARTICLE_\nEnn Lemits\n_START_PARAGRAPH_\nEnn Lemits (13. september 1907 Rakvere \xe2\x80\x93 29. jaanuar 1974 Sydney) oli eesti aiandusarhitekt._NEWLINE_Ta on \xc3\xb5ppinud Tartu Aleksander I g\xc3\xbcmnaasiumis ja Viru maakonna poeglaste reaalg\xc3\xbcmnaasiumis. 1939-1942 \xc3\xb5ppis Riigi Kunstt\xc3\xb6\xc3\xb6stuskoolis ja Riigi K\xc3\xb5rgema Kunstikooli aiandusarhitektuurikursustel._NEWLINE_Ta t\xc3\xb6\xc3\xb6tas aastatel 1930\xe2\x80\x931940 aednikuna, t\xc3\xa4iendas ennast kolmel suvel Konstantin P\xc3\xa4tsi stipendiumiga Saksamaal ja Taanis. Ta on planeerinud Oru, Toompea ja Kadrioru lossi aiad, tema Oru lossi kiviktaimla oli aastal 1938 suurim Euroopas._NEWLINE_Ta lahkus aastal 1944 Saksamaale ja sealt aastal 1947 Austraaliasse. Austraalias tegeles teatridekoratsiooni alal tehes Sydney Palace teatrile dekoratsioone ning l\xc3\xb5i lavapilte ka Eesti Seltsi etendustele. Vabakunstnikuna viljeles \xc3\xb5limaali ja monot\xc3\xbc\xc3\xbcpiat.\n_START_SECTION_\nIsiklikku\n_START_PARAGRAPH_\nTa on olnud abielus n\xc3\xa4itleja Juta Viirega.'